ddrg/super_eurlex huggingface dataset:
1. Dearbhú Comhpháirteach: Eoraip amháin

Is iontach an nóiméad é an lá inniu don Eoraip. Táimid tar éis caibidlíocht ar an aontachas a thabhairt i gcrích inniu idir an tAontas Eorpach agus an Chipir, Poblacht na Seice, an Eastóin, an Ungáir, an Laitvia, an Liotuáin, Málta, an Pholainn, an tSlóvaic agus an tSlóivéin. Fearfar fáilte roimh 75 milliún duine mar shaoránaigh nua den Aontas Eorpach.

Dearbhaímid, na Ballstáit reatha agus na Ballstáit aontacha, ár lántacaíocht do phróiseas leanúnach, uilechuimsitheach, do-athraithe an mhéadaithe. Leanfaidh an chaibidlíocht aontachais leis an mBulgáir agus leis an Rómáin ar bhonn na bprionsabal céanna a threoraigh an chaibidlíocht go dtí seo. Ní chaithfear amhras ar na torthaí atá curtha i gcrích cheana sa chaibidlíocht sin. I bhfianaise tuilleadh dul chun cinn maidir le critéir na ballraíochta a chomhlíonadh, is é an cuspóir an Bhulgáir agus an Rómáin a fháiltiú mar bhallstáit nua den Aontas Eorpach i 2007. Fearaimid fáilte freisin roimh na cinntí tábhachtacha arna nglacadh inniu maidir leis an gcéad chéim eile d'iarrthóireacht na Tuirce do bhallraíocht san Aontas Eorpach.

Is é ár gcomhthoilmhian ilchríoch an daonlathais, na saoirse, na síochána agus an dul chun cinn a dhéanamh den Eoraip. Beidh sé de rún daingean i gcónaí ag an Aontas línte deighilte nua a sheachaint san Eoraip agus an chobhsaíocht agus an rathúnas a chur ar aghaidh laistigh de theorainneacha nua na hEorpa agus taobh thall díobh. Táimid ag tnúth le bheith ag obair as lámha a chéile sa chomhiarracht s'againne chun na cuspóirí sin a ghnóthú.

Is é is aidhm dúinn Eoraip Amháin.

An Bheilg

An Ghearmáin

An Spáinn

An Iodáil

An Liotuáin

Málta

An Pholainn

An tSlóvaic

An Ríocht Aontaithe

Poblacht na Seice

An Eastóin

An Fhrainc

An Chipir

Lucsamburg

An Ísiltír

An Phortaingéil

An Fhionlainn

An Danmhairg

An Ghréig

Éire

An Laitvia

An Ungáir

An Ostair

An tSlóivéin

An tSualainn

--------------------------------------------------
Official Journal L 236 , 23/09/2003 P. 0037 - 0038



Airteagal 14 Cuirtear an méid seo a leanas in ionad an dara mír d'Airteagal 258 de Chonradh CE agus an dara mír d'Airteagal 166 de Chonradh CEFA: An Bheilg | 12 | Poblacht na Seice | 12 | An Danmhairg | 9 | An Ghearmáin | 24 | An Eastóin | 7 | An Ghréig | 12 | An Spáinn | 21 | An Fhrainc | 24 | Éire | 9 | An Iodáil | 24 | An Chipir | 6 | An Laitvia | 7 | An Liotuáin | 9 | Lucsamburg | 6 | An Ungáir | 12 | Málta | 5 | An Ísiltír | 12 | An Ostair | 12 | An Pholainn | 21 | An Phortaingéil | 12 | An tSlóivéin | 7 | An tSlóvaic | 9 | An Fhionlainn | 9 | An tSualainn | 12 | An Ríocht Aontaithe | 24 | --------------------------------------------------
Official Journal L 236 , 23/09/2003 P. 0821 - 0822



C. CÁILÍOCHT AN UISCE 31991 L 0271: Treoir 91/271/CEE ón gComhairle an 21 Bealtaine 1991 maidir le cóireáil fuíolluisce uirbigh (IO L 135, 30.5.1991, lch. 40), mar atá arna leasú le: - 31998 L 0015: Treoir 98/15/CE ón gCoimisiún an 27.2.1998 (IO L 67, 7.3.1998, lch. 29). De mhaolú ar Airteagail 3, 4 agus, más amhlaidh nach mór limistéir íogaire a shainaithint, Airteagal 5(2) de Threoir 91/271/CEE, ní bheidh feidhm go dtí an 31 Nollaig 2012 sa Chipir ag na ceanglais do chórais bhailithe agus cóireáil fuíolluisce uirbigh i gcomhréir leis na spriocanna idirmheánacha seo a leanas: - faoi cheann an 31 Nollaig 2008, beidh an Treoir comhlíonta do 2 ceirtleán (Limassol agus Paralimni) ar mó coibhéis a ndaonra ná 15.000; - faoi cheann an 31 Nollaig 2009, beidh an Treoir comhlíonta do 1 ceirtleán eile (An Niocóis) ar mó coibhéis a dhaonra ná 15.000; - faoi cheann an 31 Nollaig 2009, beidh an Treoir comhlíonta do 1 ceirtleán eile (Paphos) ar mó coibhéis a dhaonra ná 15.000. --------------------------------------------------
3. SAORGHLUAISEACHT CHAIPITIL

An Conradh ar an Aontas Eorpach,

An Conradh ag bunú an Chomhphobail Eorpaigh:

Na rialacha atá leagtha síos i atá leagtha síos ina reachtaíocht atá ann tráth an aontachais maidir le náisiúnaigh de na Ballstáit agus cuideachtaí arna bhfoirmiú i gcomhréir le dlíthe Ballstáit eile nach bhfuil bunaithe ná cláraithe sa Laitvia agus nach bhfuil brainse ná gníomhaireacht ionadaíochta acu inti talamh talmhaíochta agus foraoiseacha a fháil, féadfaidh an Laitvia iad a choimeád ar bun, d'ainneoin na n-oibleagáidí faoi na Conarthaí ar a bhfuil an tAontas Eorpach fothaithe, go ceann seacht mbliana ó dháta an aontachais. Ní fhéadfar i gcás ar bith cóir is lú fabhar a chur ar náisiúnach de Bhallstát i leith talamh talmhaíochta agus foraoiseacha a fháil ná cóir níos sriantaí a chur orthu ná ar náisiúnach tríú tír.

Náisiúnaigh de Bhallstát eile ar mian leo iad féin a bhunú mar fheirmeoirí féinfhostaithe agus cónaí a bheith orthu sa Laitvia agus a raibh cónaí orthu go dleathach sa Laitvia, agus iad gníomhach san fheirmeoireacht, ar feadh trí bliana leanúnacha ar a laghad, ní bheidh siad faoi réir fhorálacha na míre sin roimhe seo ná aon nósanna imeachta eile seachas nósanna imeachta a bhfuil náisiúnaigh na Laitvia faoina réir.

Déanfar athbhreithniú ginearálta ar na bearta idirthréimhseacha sin sa tríú bliain tar éis dháta an aontachais. Chuige sin, cuirfidh an Coimisiún tuarascáil faoi bhráid na Comhairle. Féadfaidh an Chomhairle, ag gníomhú di d'aon toil ar thogra ón gCoimisiún, a chinneadh an idirthréimhse atá sonraithe sa chéad mhír a ghiorrú nó deireadh a chur léi.

Má tá fianaise leordhóthanach ann go mbeidh, tráth na hidirthréimhse a dhul in éag, suaitheadh tromchúiseach nó bagairt dá leithéid ar mhargadh na Laitvia i dtalamh talmhaíochta, cinnfidh an Coimisiún, arna iarraidh sin don Laitvia, an idirthréimhse a fhadú ar feadh tréimhse trí bliana ar a mhéid.

--------------------------------------------------
Official Journal L 236 , 23/09/2003 P. 0867 - 0867



5. IASCACH 31992 R 3760: Rialachán (CEE) Uimh. 3760/92 ón gComhairle an 20 Nollaig 1992 ag bunú córas Comhphobail le haghaidh iascaigh agus dobharshaothraithe (IO L 389, 31.12.1992, lch. 1), mar atá arna leasú go deireanach le: - 31998 R 1181: Rialachán (CE) Uimh. 1181/98 ón gComhairle an 4.6.1998 (IO L 164, 9.6.1998, lch. 1). Beidh feidhm ag Rialachán Uimh. 3760/92 maidir le Málta faoi réir na bhforálacha sonracha seo a leanas: Déanfar scair Mhálta d'áraigh iascaireachta an Chomhphobail le haghaidh tuinníní gormeite a chinneadh tríd an gComhairle ag gníomhú di trí thromlach cáilithe ar thogra ón gCoimisiún tar éis don Choimisiún Idirnáisiúnta um Thuinníní Altlantacha a Chaomhnú (ICCAT) aitheantas a thabhairt tráth aontachas Mhálta leis an Aontas go bhfuil teorainn ghabhála Mhálta i gcomhréir le Moladh ICCAT 94-11 á cur le háraigh láithreacha an Chomhphobail. --------------------------------------------------
3. SAOIRSE SEIRBHÍSÍ A SHOLÁTHAR

1. 31994 L 0019: Treoir 94/19/CE ó Pharlaimint na hEorpa agus ón gComhairle an 30 Bealtaine 1994 maidir le scéimeanna ráthaithe éarlaisí (IO L 135, 31.5.1994, lch. 5).

De mhaolú ar Airteagal 7(1) de Threoir 94/91/CE, ní bheidh feidhm ag an íosleibhéal ráthaíochta sa Liotuáin go dtí an 31 Nollaig 2007. Áiritheoidh an Liotuáin go bhforálfaidh a scéim ráthaithe éarlaisí do chumhdach nach lú ná EUR 14481 go dtí an 31 Nollaig 2006 agus do chumhdach nach lú ná EUR 17377 ón 1 Eanáir 2007 go dtí an 31 Nollaig 2007.

Le linn na hidirthréimhse, coinneoidh na Ballstáit eile an ceart acu féin cosc a chur le brainse d'institiúid Liotuánach chreidmheasa atá bunaithe ar a gcríocha oibriú muna bhfuil, agus go dtí go bhfuil, brainse den sórt sin tar éis dul isteach i scéim ráthaithe éarlaisí laistigh de chríocha an Bhallstáit i dtrácht atá aitheanta go hoifigiúil d'fhonn an difear idir an leibhéal Liotuánach ráthaíochta agus an t-íosleibhéal dá dtagraítear in Airteagal 7(1) a chumhdach.

2. 31997 L 0009: Treoir 97/9/CE ó Pharlaimint na hEorpa agus ón gComhairle an 3 Márta 1997 maidir le scéimeanna cúitimh d'infheisteoirí (IO L 84, 26.3.1997, lch. 22).

De mhaolú ar Airteagal 4(1) de Threoir 97/9/CE, ní bheidh feidhm ag an íosleibhéal cúitimh sa Liotuáin go dtí an 31 Nollaig 2007. Áiritheoidh an Liotuáin go bhforálfaidh a scéim chúitimh d'infheisteoirí do chumhdach nach lú ná EUR 5792 go dtí an 31 Nollaig 2005 agus do chumhdach nach lú ná EUR 11585 ón 1 Eanáir 2006 go dtí an 31 Nollaig 2007.

Le linn na hidirthréimhse, coinneoidh na Ballstáit eile an ceart acu féin cosc a chur le brainse de ghnólacht Liotuánach infheistíochta atá bunaithe ar a gcríocha oibriú muna bhfuil, agus go dtí go bhfuil, brainse den sórt sin tar éis dul isteach i scéim chúitimh d'infheisteoirí laistigh de chríocha an Bhallstáit i dtrácht atá aitheanta go hoifigiúil d'fhonn an difear idir an leibhéal Liotuánach cúitimh agus an t-íosleibhéal dá dtagraítear in Airteagal 4(1) a chumhdach.

--------------------------------------------------
Official Journal L 236 , 23/09/2003 P. 0982 - 0982



35. Dearbhú ó Phoblacht Mhálta maidir leis an neodracht Deimhníonn Málta a ghealltanas i leith chomhbheartas eachtrach agus slándála an Aontais Eorpaigh mar atá sé leagtha amach sa Chonradh ar an Aontas Eorpach. Daingníonn Málta go bhfuil a rannpháirteachas i gcomhbheartas eachtrach agus slándála an Aontais Eorpaigh gan dochar dá neodracht. Sonraíonn an Conradh ar an Aontas Eorpach gur ghá don Chomhairle Eorpach aon chinneadh ón Aontas gluaiseacht chuig comhchosaint a ghlacadh d'aon toil arna ghlacadh ag na Ballstáit i gcomhréir lena rialacha bunreachtúla faoi seach. --------------------------------------------------
Official Journal L 236 , 23/09/2003 P. 0981 - 0981



32. Dearbhú ó Phoblacht na Laitvia maidir le hiascach I dtaca le Rialachán (CEE) Uimh. 3760/92 ag bunú an scair sin d'áraí iascaireachta an Chomhphobail atá le cionroinnt ar Bhallstáit le haghaidh stoc atá rialaithe ag teorainn ghabhála, tuigtear don Laitvia go dtagraíonn forálacha sonracha na hIonstraime seo a bhaineann le háraí iascaireachta atá le cionroinnt ar an Laitvia i Muir Bhailt don chóras bainistíochta atá ann laistigh den Choimisiún Idirnáisiúnta um Iascach i Muir Bhailt (CIIMB) mar atá sé arna ríomh don AE-15 agus don Eastóin, don Laitvia, don Liotuáin agus don Pholainn. I dtaca leis na háraí iascaireachta laistigh de Choimisiún Iascaigh an Atlantaigh Thoir Thuaidh (CIATT), dearbhaíonn an Laitvia a cuid leasanna chun iascaireacht a dhéanamh sa limistéar sin bíodh is nach bhfuil aon taifead suntasach gabhála aici sa tréimhse is déanaí. Tá an Laitvia ag súil, mar pháirtí comhoibritheach sa CIATT, a urramaíonn na cinntí agus rialacháin uile arna leagan síos ag an gCoimisiún sin, go ndéanfar a leasanna a chur san áireamh go cuí nuair atá áraí iascaireachta á gcionroinnt ar an Laitvia agus ar na Ballstáit nua eile. --------------------------------------------------
Official Journal L 236 , 23/09/2003 P. 0911 - 0912



B. CÁILÍOCHT AN UISCE 31991 L 0271: Treoir 91/271/CEE ón gComhairle an 21 Bealtaine 1991 maidir le cóireáil fuíolluisce uirbigh (IO L 135, 30.5.1991, lch. 40), mar atá arna leasú le: - 31998 L 0015: Treoir 98/15/CE ón gCoimisiún an 27.2.1998 (IO L 67, 7.3.1998, lch. 29). De mhaolú ar Airteagail 3, 4 agus 5(2) de Threoir 91/271/CEE, ní bheidh feidhm iomlán go dtí an 31 Nollaig 2015 sa tSlóivéin ag na ceanglais do chórais bhailithe agus cóireáil fuíolluisce uirbigh i gcomhréir leis na spriocanna idirmheánacha seo a leanas: - faoi cheann an 31 Nollaig 2008, beidh an Treoir comhlíonta i limistéir íogaire do cheirtleáin ar mó coibhéis a ndaonra ná 10000; - faoi cheann an 31 Nollaig 2010, beidh an Treoir comhlíonta do cheirtleáin ar mó coibhéis a ndaonra ná 15000. --------------------------------------------------
Official Journal L 236 , 23/09/2003 P. 0048 - 0048



Airteagal 55 Arna iarraidh sin go cuí-réasúnaithe do cheann de na Ballstáit nua, féadfaidh an Chomhairle, ag gníomhú di d'aon toil ar thogra ón gCoimisiún, bearta a ghlacadh roimh an 1 Bealtaine 2004 arb éard iad maoluithe sealadacha ar ghníomhartha na n-institiúidí a glacadh idir an 1 Samhain 2002 agus dáta sínithe an Chonartha Aontachais. --------------------------------------------------
1.

Ar leathanach 251, cuirtear an méid seo a leanas in ionad na chéad fhómhíre d’Airteagal 4(1): Is é is caipiteal don Bhanc EUR 243 284 154 500, arna shuibscríobh ag na Ballstáit mar a leanas: An Ghearmáin 39 195 022 000 An Fhrainc 39 195 022 000 An Iodáil 39 195 022 000 An Ríocht Aontaithe 39 195 022 000 An Spáinn 23 517 013 500 An Bheilg 10 864 587 500 An Ísiltír 10 864 587 500 An tSualainn 7 207 577 000 An Danmhairg 5 501 052 500 An Ostair 5 393 232 000 An Pholainn 5 017 144 500 An Fhionlainn 3 098 617 500 An Ghréig 2 946 995 500 An Phortaingéil 1 899 171 000 Poblacht na Seice 1 851 369 500 An Ungáir 1 751 480 000 Éire 1 375 262 000 An Rómáin 1 270 021 000 An Chróit 891 165 500 An tSlóvaic 630 206 000 An tSlóivéin 585 089 500 An Bhulgáir 427 869 500 An Liotuáin 367 127 000 Lucsamburg 275 054 500 An Chipir 269 710 500 An Laitvia 224 048 000 An Eastóin 173 020 000 Málta 102 665 000 ”.
GA Iris Oifigiúil an Aontais Eorpaigh C 202/26

Airteagal 18

1. Déanfaidh an Chomhairle Eorpach, ag gníomhú di trí thromlach cáilithe, le comhaontú ó Uachtarán an Choimisiúin, Ardionadaí an Aontais do Ghnóthaí Eachtracha agus don Bheartas Slándála a cheapadh. Féadfaidh an Chomhairle Eorpach a théarma oifige a chríochnú de réir an nós imeachta chéanna.

2. Seolfaidh an tArdionadaí comhbheartas eachtrach agus slándála an Aontais. Rannchuideoidh sé trína thograí leis an mbeartas sin a fhorbairt agus feidhmeoidh sé é faoi mar a shaineoidh an Chomhairle. Gníomhóidh sé amhlaidh maidir leis an gcomhbheartas slándála agus cosanta.

3. Beidh an tArdionadaí i gceannas ar an gComhairle Gnóthaí Eachtracha.

4. Beidh an tArdionadaí ar dhuine de Leas-Uachtaráin an Choimisiúin. Áiritheoidh sé comhchuibheas ghníomhaíocht sheachtrach an Aontais. Beidh sé freagrach laistigh den Choimisiún as na freagrachtaí a thiteann ar an gCoimisiún sa chaidreamh seachtrach agus as gnéithe eile de ghníomhaíocht sheachtrach an Aontais a chomhordú. Agus na freagrachtaí sin á bhfeidhmiú aige laistigh den Choimisiún, agus i dtaca leis na freagrachtaí sin amháin, beidh an tArdionadaí faoi réir nósanna imeachta an Choimisiúin, a mhéid a bheidh sé sin comhchuí le míreanna 2 agus 3.
GA Iris Oifigiúil an Aontais Eorpaigh C 202/22

Airteagal 13

1. Beidh creat institiúideach ag an Aontas arb é is aidhm dó a luachanna a chur chun cinn, a chuspóirí a shaothrú, fónamh dá leasanna, do leasanna a shaoránach agus do leasanna a Bhallstát, maraon le comhchuibheas, éifeachtúlacht agus leanúnachas a chuid beartas agus gníomhaíochtaí a áirithiú.

Is iad institiúidí an Aontais:

— Parlaimint na hEorpa,

— an Chomhairle Eorpach,

— an Chomhairle,

— an Coimisiún Eorpach (dá ngairtear "an Coimisiún" anseo feasta),

— Cúirt Bhreithiúnais an Aontais Eorpaigh,

— an Banc Ceannais Eorpach,

— an Chúirt Iniúchóirí.

2. Gníomhóidh gach institiúid acu faoi theorainneacha na gcumhachtaí atá tugtha di sna Conarthaí, i gcomhréir leis na nósanna imeachta agus faoi na coinníollacha agus chun na gcríoch atá leagtha amach iontu. Cleachtfaidh na hinstitiúidí comhar dílis eatarthu féin.

3. Déantar na forálacha a bhaineann leis an mBanc Ceannais Eorpach agus leis an gCúirt Iniúchóirí, mar aon le forálacha mionsonraithe maidir leis na hinstitiúidí eile, a leagan amach sa Chonradh ar Fheidhmiú an Aontais Eorpaigh.

4. Beidh Coiste Eacnamaíoch agus Sóisialta agus Coiste na Réigiún a fheidhmeoidh feidhmeanna comhairliúcháin de chúnamh ag Parlaimint na hEorpa, ag an gComhairle agus ag an gCoimisiún.
GA Iris Oifigiúil an Aontais Eorpaigh C 202/34

Airteagal 33

(sean-Airteagal 18 CAE)

Féadfaidh an Chomhairle, ar thogra ó Ardionadaí an Aontais do Ghnóthaí Eachtracha agus don Bheartas Slándála, ionadaí speisialta a cheapadh a mbeidh sainordú aige i ndáil le saincheisteanna beartais áirithe. Cuirfidh an tIonadaí Speisialta a shainordú i gcrích faoi údarás an Ardionadaí.
GA Iris Oifigiúil an Aontais Eorpaigh C 202/36

Airteagal 38

(sean-Airteagal 25 CAE)

Gan dochar d'Airteagal 240 den Chonradh ar Fheidhmiú an Aontais Eorpaigh, déanfaidh Coiste Polaitiúil agus Slándála faireachán ar an staid idirnáisiúnta sna réimsí a thig faoin gcomhbheartas eachtrach agus slándála, agus rannchuideoidh sé le beartais a shainiú trí thuairimí a thabhairt don Chomhairle arna iarraidh sin don Chomhairle nó arna iarraidh sin d'Ardionadaí an Aontais do Ghnóthaí Eachtracha agus don Bheartas Slándála nó ar a thionscnamh féin. Déanfaidh sé freisin faireachán ar chur chun feidhme beartas comhaontaithe, gan dochar do chumhachtaí an Ardionadaí.

Faoi chuimsiú na Caibidle seo, feidhmeoidh an Coiste Polaitiúil agus Slándála, faoi fhreagracht na Comhairle agus an Ardionadaí, rialú polaitiúil agus stiúradh straitéiseach na n-oibríochtaí bainistíochta géarchéime dá dtagraítear in Airteagal 43.

Féadfaidh an Chomhairle an Coiste a údarú, ar mhaithe le hoibríocht bainistíochta géarchéime agus ar feadh a ré faoi mar atá siad araon arna gcinneadh ag an gComhairle, na cinntí ábhartha maidir le rialú polaitiúil agus treoir straitéiseach na hoibríochta.
GA Iris Oifigiúil an Aontais Eorpaigh C 202/35

Airteagal 36

(sean-Airteagal 21 CAE)

Rachaidh Ardionadaí an Aontais do Ghnóthaí Eachtracha agus don Bheartas Slándála i gcomhairle le Parlaimint na hEorpa go tráthrialta maidir le príomhghnéithe agus bunroghanna an chomhbheartais eachtraigh agus slándála agus an chomhbheartais slándála agus cosanta agus cuirfidh sé ar an eolas í faoi éabhlóid na mbeartas sin. Áiritheoidh sé go dtabharfar aird chuí ar dhearcadh Pharlaimint na hEorpa. Féadfaidh na hionadaithe speisialta a bheith rannpháirteach maidir le Parlaimint na hEorpa a chur ar an eolas.

Féadfaidh Parlaimint na hEorpa ceisteanna a dhíriú chuig an gComhairle agus chuig an Ardionadaí nó moltaí a thabhairt don Chomhairle agus don Ardionadaí. Cuirfidh sí díospóireacht ar siúl dhá uair sa bhliain ar an dul chun cinn atá déanta i gcur chun feidhme an chomhbheartais eachtraigh agus slándála lena n-áirítear an comhbheartas slándála agus cosanta.
GA Iris Oifigiúil an Aontais Eorpaigh C 202/19

Airteagal 6

(sean-Airteagal 6 CAE)

1. Aithníonn an tAontas na cearta, na saoirsí agus na prionsabail atá leagtha amach i gCairt um Chearta Bunúsacha an Aontais Eorpaigh an 7 Nollaig 2000, amhail mar a oiriúnaíodh í an 12 Nollaig 2007, in Strasbourg, a mbeidh an stádas dlí céanna leis na Conarthaí aici.

Ní dhéanfaidh forálacha na Cairte inniúlachtaí an Aontais, mar atá siad sainithe sna Conarthaí, a leathnú in aon slí.

Léireofar na cearta, na saoirsí agus na prionsabail atá leagtha amach sa Chairt i gcomhréir le forálacha ginearálta Theideal VII den Chairt a bhfuil léiriú agus cur i bhfeidhm na Cairte faoina rialú agus aird chuí á tabhairt ar na míniúcháin dá dtagraítear sa Chairt agus lena sonraítear foinsí na bhforálacha sin.

2. Aontóidh an tAontas don Choinbhinsiún Eorpach chun Cearta an Duine agus Saoirsí Bunúsacha a Chosaint. Ní dhéanfaidh an t–aontachas sin difear d'inniúlachtaí an Aontais mar atá siad sainithe sna Conarthaí.

3. Is prionsabail ghinearálta dhlí an Aontais a bheidh sna cearta bunúsacha mar atá siad ráthaithe leis an gCoinbhinsiún Eorpach chun Cearta an Duine agus Saoirsí Bunúsacha a Chosaint agus mar a thig siad as na traidisiúin bhunreachtúla is coiteann do na Ballstáit.
GA Iris Oifigiúil an Aontais Eorpaigh C 202/16

Airteagal 1

(sean-Airteagal 1 CAE) (1)

Leis an gConradh seo, bunaíonn na hARDPHÁIRTITHE CONARTHACHA AONTAS EORPACH eatarthu féin, dá ngairtear "an tAontas" anseo feasta, dá dtugann na Ballstáit inniúlachtaí chun na cuspóirí is coiteann dóibh a bhaint amach.

Céim nua sa síorphróiseas ionsar aontas buandlúite a chur ar bun idir pobail na hEorpa is ea an Conradh seo, ina nglactar cinntí ar dhóigh chomh hoscailte agus is féidir agus ar leibhéal chomh gar do na saoránaigh agus is féidir.

Fothófar an tAontas ar an gConradh seo agus ar an gConradh ar Fheidhmiú an Aontais Eorpaigh (dá ngairtear "na Conarthaí" anseo feasta). Beidh an stádas dlí céanna ag an dá Chonradh sin. Gabhfaidh an tAontas ionad an Chomhphobail Eorpaigh agus tiocfaidh sé i gcomharbas air.

(1) Níl sa tagairt seo ach treoir. Tá faisnéis níos cuimsithí sna táblaí a léiríonn an comhghaol idir an seanuimhriú agus an t-uimhriú nua ar na conarthaí.
GA Iris Oifigiúil an Aontais Eorpaigh 1

PRÓTACAL (Uimh. 14)

MAIDIR LEIS AN nGRÚPA EURO

TÁ NA hARDPHÁIRTITHE CONARTHACHA,

ÓS MIAN LEO dálaí a chur chun cinn d'fhás eacnamaíoch níos láidre san Aontas Eorpach agus, chuige sin, comhordú níos buandlúithe na mbeartas eacnamaíoch sa limistéar euro a fhorbairt,

ÓS FEASACH DÓIBH an gá atá ann forálacha speisialta a leagan síos d'agallamh feabhsaithe idir na Ballstáit a bhfuil an euro mar airgeadra acu, go dtí go dtiocfaidh an euro chun bheith ina airgeadra do Bhallstáit uile an Aontais,

TAR ÉIS COMHAONTÚ ar na forálacha seo a leanas, a chuirfear i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh:

Airteagal 1

Tiocfaidh Airí na mBallstát a bhfuil an euro mar airgeadra acu le chéile go neamhfhoirmiúil. Beidh na cruinnithe sin ann, nuair is gá, chun ceisteanna a phlé a bhaineann leis na freagrachtaí sonracha atá á roinnt acu maidir leis an airgeadra aonair. Glacfaidh an Coimisiún páirt sna cruinnithe sin. Tabharfar cuireadh don Bhanc Ceannais Eorpach páirt a ghlacadh sna cruinnithe sin a ullmhóidh ionadaithe Airí sin na mBallstát a bhfuil an euro mar airgeadra acu atá freagrach as cúrsaí airgeadais agus ionadaí an Choimisiúin.

Airteagal 2

Toghfaidh Airí na mBallstát a bhfuil an euro mar airgeadra acu uachtarán go ceann dhá bhliain go leith, trí thromlach na mBallstát sin.